2019. gada 5. februārī Noteikumi Nr. 60

Rīgā (prot. Nr. 5 34. §)

**Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13. un 14. punktu un

Publisko iepirkumu likuma 7. panta pirmo daļu

Izdarīt Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (Latvijas Vēstnesis, 2016, 65., 220. nr.; 2017, 143. nr.; 2018, 57. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. un 14. punktu un Publisko iepirkumu likuma 7. panta pirmo daļu".

2. Aizstāt 2.1. apakšpunktā vārdu "piecas" ar vārdu "trīs".

3. Aizstāt 5.3. apakšpunktā skaitli "39 705 882" ar skaitli "30 007 856".

4. Izteikt 25.1 punktu šādā redakcijā:

"25.1 Sabiedrībai "Altum" ir pieejams finansējums šo noteikumu 25.2. apakšpunktā noteikto izmaksu segšanai no šo noteikumu 10.2. apakšpunktā minētā atmaksātā finansējuma, kas kopā nepārsniedz 0,65 % no kopējā sadarbības iestādes attiecinātā grantu izmaksu apmēra."

5. Izteikt 27. punktu šādā redakcijā:

"27. Aizdevumu un garantiju pārvaldības izmaksas sedz no šo noteikumu 10.2. apakšpunktā minētā finansējuma, kā arī no atmaksātā šo noteikumu 10.2. apakšpunktā minētā finansējuma līdz 4 % no kopējās izsniegto finanšu instrumentu summas un finanšu instrumentos atmaksātā finansējuma summas."

6. Aizstāt 30.1. apakšpunktā vārdus "Eiropas Reģionālās attīstības fonda" ar vārdiem un skaitli "šo noteikumu 10.2. apakšpunktā minētā".

7. Papildināt IV nodaļu ar 30.1 punktu šādā redakcijā:

"30.1 Sabiedrības "Altum" kapitāla atdeves segšanai izmanto atmaksāto šo noteikumu 10.2. apakšpunktā minēto finansējumu 10 % apmērā gadā no sabiedrības "Altum" kapitāla, kas paredzēts šajos noteikumos minēto finanšu instrumentu kredītrisku, operacionālo risku un citu risku segšanai."

8. Izteikt 31.1. apakšpunktu šādā redakcijā:

"31.1. sadalītā daudzdzīvokļu dzīvojamā mājā, kurā ir vismaz piecas dzīvojamo telpu grupas, vienam dzīvokļa īpašniekam pieder ne vairāk kā 20 % no kopējā dzīvokļu īpašumu skaita vai nesadalītā daudzdzīvokļu dzīvojamā mājā 20 % domājamo daļu no kopīpašuma. Ierobežojums neattiecas uz valstij vai pašvaldībai piederošajiem dzīvokļu īpašumiem;".

9. Papildināt noteikumus ar 31.1.1 punktu šādā redakcijā:

"31.1.1 sadalītā daudzdzīvokļu dzīvojamā mājā, kurā ir trīs vai četras dzīvojamo telpu grupas, vienam dzīvokļa īpašniekam pieder ne vairāk kā viens dzīvokļa īpašums vai nesadalītā daudzdzīvokļu dzīvojamā mājā ne vairāk kā 49 % domājamo daļu no kopīpašuma. Ierobežojums neattiecas uz valstij vai pašvaldībai piederošajiem dzīvokļu īpašumiem;".

10. Papildināt noteikumus ar 31.2 punktu šādā redakcijā:

"31.2 Šo noteikumu 31.1. un 31.1.1 apakšpunktā minētie ierobežojumi neattiecas uz sociālajām mājām, kuras ir biedrības vai nodibinājuma īpašumā un kuru statuss noteikts saskaņā ar likumu "Par sociālajiem dzīvokļiem un sociālajām dzīvojamām mājām"."

11. Izteikt 41. punkta ievaddaļu šādā redakcijā:

"41. Ja dzīvokļu īpašnieku pilnvarotā persona vai energoefektivitātes pakalpojuma sniedzējs (ja energoefektivitātes paaugstināšanas pasākumu īstenošanai dzīvokļu īpašnieki tādu ir izvēlējušies) nav Publisko iepirkumu likuma subjekts, tam nepiemēro normatīvo regulējumu par pasūtītāja finansētiem projektiem, bet tas izvēlas būvkomersantu, autoruzraugu, būvuzraugu un citus piegādātājus atbilstoši sabiedrības "Altum" norādījumiem, ievērojot šādus nosacījumus:".

12. Izteikt 57. punktu šādā redakcijā:

"57. Granta attiecināmās izmaksas ir 50 % no šo noteikumu 33. punktā minēto darbu attiecināmajām izmaksām."

13. Svītrot 58. punktu.

14. Izteikt 79.11. apakšpunkta ievaddaļu šādā redakcijā:

"79.11. neprivatizēto pašvaldībām piederošo dzīvokļu izīrēšana, biedrību un nodibinājumu īpašumā esošu dzīvokļu izīrēšana, īres tiesisko attiecību uzsākšana vai dzīvokļu uzturēšana, lai tos izīrētu atbilstoši vienam no šādiem likumiem:".

Ministru prezidents A. K. Kariņš

Ekonomikas ministrs R. Nemiro